Fredrikssons fabrikk – The movie

Fredrikssons fabrikk – The movie er en norsk filmkomedie fra 1994 regissert av Bo Hermansson. Filmen er basert på samme rollefigurer som komiserien Fredrikssons fabrikk, som gikk på TV på begynnelsen av 1990-tallet. 

Filmen finner – på samme måte som tv-serien – sted i en liten klesfabrikk eid av den ambisiøse svensken Fredriksson (Magnus Härenstam). Der arbeider fire syersker: Kari (Brit Elisabeth Haagensli), Oddveig (Elsa Lystad), Pia (Anne Marie Ottersen) og Margit (Aud Schønemann), samt formannen Tommy (Geir Kvarme). Staben får ikke alltid så mye gjort som sjefen skulle ønske, og det hele dreier seg rundt ulike viderverdigheter i denne sammenheng. Denne gangen er et hovedmoment at Fredriksson ansetter sin nye kjæreste (Hege Schøyen) som sjefsdesigner. Mindre roller spilles av Nils Vogt, Rolv Wesenlund, Harald Heide-Steen jr. og Marianne Krogness.

Filmen benyttet Egil Monn-Iversens musikk fra tv-serien.

Filmen ble ikke den publikumssuksessen produsenten hadde håpet, og underskuddet var en sterkt medvirkende årsak til at produksjonsselskapet Teamfilm måtte avvikles.Hvem Hva Hvor 1996, side 155

 Rolleliste 
 Skuespiller  Rolle  Magnus Härenstam Hans «Hasse» FredrikssonDirektør for fabrikken. Aud SchønemannMargitSyerske Elsa LystadOddveig Syerske Anne Marie OttersenPia Andersen Syerske og fagforeningsleder Brit Elisabeth HaagensliKari Jensen Syerske Geir KvarmeTommy Jakobsen Klipper Hege SchøyenChris Designer som Fredriksson møter hos Adelsten, og faller for. Han ansetter henne i fabrikken, noe syerskene ikke har noe særlig sans for Nils Vogt ErikSjarmør som sjekker opp Pia på byen. Han kan skaffe det meste for en billig penge, men det viser seg at alt han tilbyr er tyvegods. Rolv WesenlundProduksjonssjef NilsenJobber hos Adelsten, en av Fredrikssons kunder. Han er lite begeistret for det Fredrikssons fabrikk har levert ham av tidligere kolleksjoner og skjeller Fredriksson regelrett ut og avviser kjolen Fredriksson prøver å selge. Han må imidlertid krype til korset når hans overordnede faller for kjolen etter en reklameplakat, og Fredriksson og Nilsen får igjen en god tone.Henki KolstadDirektør på AdelstenRinger opp produksjonssjef Nilsen når han ser Margit i en reklame for Vitaform. Han ønsker at Adelsten kjøper kjolen for salg uansett hva som skal til.  Harald Heide-Steen jr.Olaf Velformann og nabo i den dyre bygården hvor Chris og Fredriksson flytter inn. Glatt og høflig overklassemann, og svært nysjerrig. Marianne KrognessKvinnelig politi  Anne StrayInspektør Ruth Steen Inspektøren fra arbeidstilsynet. Ruth Steen dukket opp i den aller første tv-episoden som ble sendt 15. september 1990. Ender opp med å gå på Theatercafeen med Fredriksson. Hilde GrytheJournalist  Jan Pande-RolfsenBud  Michal TomaszewiczFotograf 

 Referanser 

 Eksterne lenker 


Kategori:Norske filmkomedier
Kategori:Filmer fra 1994
Kategori:Norske filmer fra 1990-årene
Kategori:Filmer basert på TV-serier
Kategori:Norskspråklige filmer
Kategori:Svenskspråklige filmer